
ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 266 

18 Μαρτίου 1994 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εγχωρίου περιουσίας δασι¬ 
κής έκτασης στη θέση Τρυπητή της Κοινότητας Μη¬ 


τάτων Κυθήρων Αττικής. 1 

Κήρυξη ως αναδασωτέας εγχωρίου περιουσίας δασι¬ 
κής έκτασης στη θέση Βουκουλέα της Κοινότητας 
Μητάτων Κυθήρων Αττικής. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Εφαρμογή του άρθρου 1 του Ν. 653/77 για την βελτί¬ 
ωση - διαπλάτυνση α) της εισόδου Αλιστράτης και β) 
της παραλλαγής του τμήματος Λευκοθέας - Αλι- 
στράτης στην Ε.Ο. Σερρών - Δράμας. 3 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση 1076425/6330/ 
0010/20.11.90 (ΦΕΚ 683/90 τ.Δ') των Υπουργών 
Οικονομικών και ΠΕ.ΧΩ.ΔΕ. για την διάνοιξη της 
συνδετήριας οδού Ανατ. Κόμβου Κατσαμπά της 
ΝΕΟ Λεωφ. Ικάρου (ΠΕΟ) - Λιμένα Ηρακλείου. .. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επέκταση ορίων οικισμού Λασταϊκων Ν. Ηλείας με 


πληθ. κάτω των 2.000 κατοίκων. 5 

Διακοπή επιβληθείσης αναστολής σε εκτός οικισμού 
περιοχή του Δήμου Κουφαλίων (Ν. Θεσσαλονί¬ 
κης). 6 


ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης λόγω προ¬ 
σκύρωσης ακινήτου κειμένου στην «Καλαμίτσα» του 
Δήμου Καβάλας. 7 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/301563/92 ( 1 ) 

Κήρυξη ως αναδασωτέας εγχωρίου περιουσίας δασικής 
έκτασης στη θέση Τρυπητή της Κοινότητας Μητάτων 
Κυθήρων Αττικής. 

Ο ΝΟΜΑΡΧΗΣ ΠΕΙΡΑΙΑ 
Σύμφωνα με: 

1) Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Των άρθρων 188 - 205 του Ν.Δ. 86/69 «περί Δασικού 
Κώδικος» και αρθρ. 37 - 44 Ν.998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδιασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώσεως» και του 709/1970 Β.Δ./τος, που 
εκδόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 
α) 160417/1180/9.7.1980. 

, β) 182447 + 3049/24.9.1980. 
γ) 141823/24.2.1983. 
δ) 80300/4928/5.8.1991. 
ε) 85906/12.5.1989. 

3) Την πρόταση που υποβλήθηκε με τις 3058/27.8.92 
αναφορά του αρμοδίου Δασαρχείου Πειραιά, σχετικά με 
την κήρυξη ως αναδασωτέας της κατωτέρω Δασικής έκτα¬ 
σης και εμβαδού 3133 τ.μ. εγχωρίου περιουσίας που κα¬ 
λύπτονταν από ρείκια και καταστράφηκε παράνομα από 
τη Χλαμπέα Μαλακού Κυριακή, κάτοικο Ποταμού Κυθή¬ 
ρων το χρονικό διάστημα από 1.8.91 έως 9.9.91. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε με 
εκχέρσωση και η οποία θα αποκατασταθεί με φυσική ανα¬ 
γέννηση η με πρόγραμμα τεχνητής αναδάσωσης, μέσα σε 
τρία χρόνια, που θα καταρτίσει το αρμόδιο Δασαρχείο και 
δεν υπάρχει φιλοδασική επιτροπή για να γνωμοδοτήσει 

πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που κα¬ 
ταστράφηκε εγχωρίου περιουσίας δασική έκταση 3133 
τμ. 

Η έκταση αυτή, που βρίσκεται στη θέση Τρυπητή της 
περιφέρειας της Κοινότητας Μητάτων Κυθήρων, Νομαρ¬ 
χία Πειραιά, καλυπτόταν από ρείκια, καταστράφηκε από 
την Χλαμπέα - Μαλακού Κυριακή, το χρονικό διάστημα 
1.8.91 έως 9.9.91, εμβαδοϋ 3133 τ.μ. εγχωρίου περιου¬ 
σίας, με σκοπό την εκμετάλευση. 

Σχετικό το σχεδιάγραμμα με κλίμακα 1:500, το οποίο 
αποτελεί αναπόσπαστο μέρος της απόφασης αυτής και 


στο οποίο η έκταση φαίνεται με τα στοιχεία Α, Β, Γ, Δ, Ε, 
Ζ, Η, Α και έχει όρια: 

Ανατολικά: Δασικές και αγροτικές εκτάσεις. 

Δυτικά: Δασικές εκτάσεις. 

Βόρεια: Αγροτική έκταση. 

Νότια: Δασική έκταση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πειραιάς, 22 Φεβρουάριου 1994 
Νομάρχης 

ΝΙΚΟΛΑΟΣ ΣΧΟΙΝΑΣ 

Αριθ. Δ/16 Π.Ε. (2) 

Κήρυξη ως αναδασωτέας εγχωρίου περιουσίας δασικής 
έκτασης στη θέση Βουκουλέα της Κοινότητας Μητά¬ 
των Κυθήρων Αττικής. 

Ο ΝΟΜΑΡΧΗΣ ΠΕΙΡΑΙΑ 
Σύμφωνα με: 

1) Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Των άρθρων 188 - 205 του Ν.Δ. 86/69 «περί Δασικού 
Κωδικός» και αρθρ. 37 - 44 Ν.998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδιασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώσεως» και του 709/1970 Β.Δ./τος, που 
εκδόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 

α) 160417/1180/9.7.1980. 

β) 182447 + 3049/24.9.1980. 

γ) 141823/24.2.1983. 

δ) 80300/4928/5.8.1991. 

3) Την πρόταση που υποβλήθηκε με τις 5300/10.12.92 
αναφορά του αρμοδίου Δασαρχείου Πειραιά, σχετικά με 
την κήρυξη ως αναδασωτέας της κατωτέρω Δασικής έκτα¬ 
σης και εμβαδού 28.800 τ.μ. που καλυπτόταν από ασπά¬ 
λαθους και ρείκια 60% κάηκε στις 10.2.92 και ώρα 15.00 
μ.μ. περίπου. 

Επειδή η έκταση χρειάζεται προστασία για την επανα- 


δημιουργία της δασικής βλάστησης που καταστράφηκε 
από πυρκαγιά και η οποία θα αποκατασταθεί με φυσική 
αναγέννηση η με πρόγραμμα τεχνητής αναδάσωσης, μέσα 
σε τρία χρόνια, που θα καταρτίσει το αρμόδιο Δασαρχείο 
και δεν υπάρχει φιλοδασική επιτροπή για να γνωμοδοτήσει 
πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που κα¬ 
ταστράφηκε από πυρκαγιά δασική έκταση 28.800 τ.μ. 

Η έκταση αυτή, που βρίσκεται στη θέση Βουκουλέα της 
περιφέρειας της Κοινότητας Μητάτων Κυθήρων, Νομαρ¬ 
χία Πειραιά, καλυπτόταν από ασπάλαθους και ρείκια 60% 
κάηκε στις 10.2.92 και ώρα 15.00 περίπου μ.μ.. 

Σχετικό το σχεδιάγραμμα με κλίμακα 1:5000, το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία Α, Β, Γ, Δ, Ε, 
Ζ, Η, Α και έχει όρια: 

Ανατολικά: Δασικές εκτάσεις. 

Δυτικά: Αγροτική οδός. 

Βόρεια: Δασικές εκτάσεις. 

Νότια: Αγροτική οδός. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πειραιάς, 7 Μαρτίου 1994 
Νομάρχης 

ΝΙΚΟΛΑΟΣ ΣΧΟΙΝΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Δ12/Φ3/01Κ./31425 (3) 

Εφαρμογή του άρθρου 1 του Ν. 653/77 για την βελτίωση - 
διαπλάτυνση α) της εισόδου Αλιστράτης και β) της πα¬ 
ραλλαγής του τμήματος Λευκοθέας - Αλιστράτης στην 
Ε.Ο. Σερρών - Δράμας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν. 653/77 «Περί υποχρεώσεως των 
παρόδιων ιδιοκτητών για την διάνοιξη οδών κλπ.» όπως 
τροποποιήθηκε και συμπληρώθηκε με τους Ν. 960 (άρθρο 
9 παρ. 4), Ν. 947/79 (άρθρο 62 παρ. 9 και 10), Ν. 1349/83 
(άρθρο 14) και Ν. 1418/84 (άρθρο 25) σε συνδυασμό με 
την Α1/0/2/7/12.3.85 απόφαση Υπουργού ΠΕΧΩΔΕ. 

2) Τις διατάξεις του Π.Δ. 929/79 «Περί εκτελέσεως του 
άρθρου 1 του Ν. 653/77». 

3) Τις διατάξεις του Π.Δ. 69/88 «Περί Οργανισμού της 
Γενικής Γραμματείας Δημοσίων Έργων. 

4) Τις διατάξεις του Ν. 797/71 «Περί αναγκαστικών 
απαλ/σεων». 

5) Την Δ12/30945/16.3.89 (Ε. 30) Εγκύκλιο του 
Υπουργού ΠΕΧΩΔΕ. 

6) Την Δ16α/04/773/29.11.90 Κοινή απόφαση Υπουρ¬ 
γού Προεδρίας της Κυβέρνησης και του Αναπληρωτή 
Υπουργού ΠΕΧΩΔΕ για την εξαίρεση Διοικητικών Πρά¬ 
ξεων ή εγγράφων από τον κανόνα των τριών υπογρα¬ 
φών. 

7) Τον Ν. 2052/92 και την Εγκύκλιο Δ12/35572/ 
23.7.92 με την οποία παρέχονται διευκρινήσεις και οδη¬ 
γίες για την εφαρμογή του Ν. 2052/92. 

8) Το με αριθ. 2453/21.6.93 έγγραφο της τ. 14ης 
ΠΥΔΕ για την έγκριση του κτηματολογίου. 

9) Την Δ12/30891/ΦΓ3/4/3.2.94 απόφαση έγκρισης 
του κτηματολογίου της εισόδου Αλιστράτης Ε.Ο. Σερρών - 
Δράμας. 

10) Την Δ12/30892/ΦΓ3/4/3.2.94 απόφαση έγκρισης 
του κτηματολογίου της παραλλαγής Λευκοθέας - Αλι- 
στράτης της Ε.Ο. Σερρών - Δράμας. 

11. Την αριθμ. 71/1993 απόφαση του Πρωθυπουργού, 
για ανάθεση αρμοδιοτήτων στον αναπληρωτή Υπουργό 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Ορίζουμε ότι: α) το τμήμα της εισόδου Αλιστράτης και β) 
της παραλλαγής του τμήματος Λευκοθέας - Αλιστράτης 
που βελτιώνονται και διαπλατύνονται με την κατασκευή 
των τμημάτων της οδού του θέματος, είναι τα τμήματα 
που καταλαμβάνει η οδός. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 22 Φεβρουάριου 1994 

Ο ΑΝΑΠΛ. ΥΠΟΥΡΓΟΣ 

ΠΑΝΝΗΣ ΣΟΥΛΑΔΑΚΗΣ 

-♦- 

ΑΝΑΚΟΙΝΩΣΕΙΣ 

Αριθ. Δ12α/φ504/31604 ( 4 ) 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση 1076425/6330/ 
0010/20.11.90 (ΦΕΚ 683/90 τ.Δ’) των Υπουργών Οι¬ 
κονομικών και ΠΕ.ΧΩ.ΔΕ. για την διάνοιξη της συνδε- 
τήριας οδού Ανατ. Κόμβου Κατσαμπά της ΝΕΟ Λεωφ. 
Ικάρου (ΠΕΟ) - Λιμένα Ηρακλείου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του Ν.Δ/τος 797/ 
1971 «για αναγκαστικές απαλλοτριώσεις» (Φ.Ε.Κ 1/ 
1.1.1971 τ.Δ'). 

2) Τις διατάξεις του Π.Δ/τος 69/8.2.1988 «για τον ορ¬ 
γανισμό της Γενικής Γραμματείας Δημοσίων Έργων» 
(Φ.Ε.Κ. 28/16.2.88 τ.Α ). 

3) Τους πίνακες παρακατάθεσης των αποζημιώσεων 
κατά ιδιοκτησία με ημερομηνία 9.8.93 και 25.1.94 όπως 
έχει συνταχθεί σε εκτέλεση της απόφασης 63/3730/ΑΠ/ 
14.6.93 Μον. Πρωτ. Ηρακλείου. 

4) Την εξουσιοδοτική απόφαση του Υπουργού ΠΕ.¬ 
ΧΩ.ΔΕ Δ17α/01 /79/24.Θ.89 ΦΕΚ 666/89 τ.Δ' ειδο¬ 
ποιούμε τα πρόσωπα που έχουν ή αξιώνουν εμπράγματα 
δικαιώματα στα ακίνητα που έχουν απαλλοτριωθεί με την 
απόφαση που αναφέρεται στο θέμα ότι, η αποζημίωση 
των εκτάσεων και των επικειμένων τους, όπως σημειώνο¬ 
νται στα σχετικά κτηματολόγια, έχει κατατεθεί στο Γρα¬ 
φείο Παρ/κών της ΔΟΥ Β' Ηρακλείου με την έκδοση του 
γραμματίου παρακαταθήκης 7570/17.2.1994 συνολικού 
ποσού 176.197.625 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρό¬ 
σωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινή¬ 
των. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Μαρτίου 1994 

Με εντολή Υπουργού 
Η Τμηματάρχης 
Π. ΑΘΑΝΑΣΑΚΟΠΟΥΛΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 415 (5) 

Επέκταση ορίων οικισμού Λασταϊκων με πληθ. κάτω των 
2.000 κατοίκων. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181/ 
Δ/3) «τρόπος καθορισμού ορίων οικισμών της χώρας, κα- 
τηγ. αυτών και καθορισμός όρων και περιορισμών δόμη¬ 
σης». 

2. Τις προτάσεις των μελετητών στους οποίους ανατέ¬ 
θηκε σχετική μελέτη στα πλαίσια του προγράμματος ανοι¬ 
κτών πόλεων που αφορούν στον προσδιορισμό των ορίων 
επέκτασης των ορίων οικισμού. 

3. Τα πληθυσμιακά στοιχεία της τελευταίας απογραφής 
του κράτους της Ε.Σ.Υ.Ε. 

4. Το Π.Δ. 910/77 περί οργανισμού Υ.Δ.Ε. 

5. Τις διατάξεις του Ν. 1032/80 περί συστάσεως Υ.Υ.Ο. 

6. Το Ν. 3200/55 «περί συμπληρώσεως των διατάξεων 
περί διοικητικής αποκεντρώσεως». 

7. Την αριθ. πρωτ. 9150/14.12.93 Απόφαση Νομάρχη 
Ηλείας «σχετικά με συγκρότηση Συμβουλίου Χ.Ο.Π. Ν. 
Ηλείας. 

8. Την αριθ. 1 /94, απόφαση κοινοτικού Συμβουλίου Λα- 

σταϊκων και το υπ' αριθ. 680/26.11.93 έγγραφο κοινότη¬ 
τας. Λ 

9. Της αριθ. 4149/24.10.89 και αριθ. ΕΠΑ 4/23.1.92 
Αποφάσεως οριοθέτησης του οικισμού Λαταϊκων (ΦΕΚ 
702/Δ/89 και 121/Δ792). 


10. Τη σύμφωνη γνώμη του Συμβουλίου Χ.Ο.Π. που δια¬ 
τυπώθηκε στο υπ’ αριθ. 1/94 πρακτικό, αποφασίζουμε: 

Εγκρίνουμε την επέκταση των ορίων του οικισμού Λα- 
σταϊκων όπως αυτά απεικονίζονται στο σχεδιάγραμμα κλ. 
1:300.. που αποτέλούν αναπόσπαστο τμήμα της παρού- 
σης Απόφασης και περιλαμβάνουν τα παρακάτω τμή¬ 
ματα. 

1. Τμήμα επέκτασης Α: Περικλείεται από τα σημεία: 21, 

22. 25, 26, 27, 28, 29, 21. 

2. Τμήμα επέκτασης Γ: περικλείεται από τα σημεία 12, 
13, 14,... 

3. Τμήμα επέκτασης Δ: αφορά την επέκταση του ορίου 
του οικισμού για τη γραμμή οριοθέτησης 31 - 32 της αριθ. 
ΕΠΑ/4/23 Απόφασης Νομάρχη Ηλείας, που διαμορφώνε¬ 
ται από την γραμμή της πρόσοψης της οικίας του σημείου 
31 και την πρόσοψη του κτιρίου σχολών του Ο.Α.Ε.Δ. 

Το παραπάνω σχεδιάγραμμα αναρτήθηκε στο κτίριο της 
Πολεοδομίας 15 μέρες. 

Για δε τα υπόλοιπα (όρους δόμησης, αρτιότητα, ισχύουν 
οι προηγούμενες Αποφάσεις ΦΕΚ 702/Δ/16.11.89 ΦΕΚ 
121/Δ/7.2.92 οριοθετήσεων του οικισμού Λασταϊκων. 

Από τις διατάξεις της παραπάνω Απόφασης δεν προκα- 
λείται δαπάνη σε βάρος του προϋπολογισμού της Κοινό¬ 
τητας Λασταϊκων. 

Κατά της Απόφασης αυτής επιτρέπεται προσφυγή προς 
τον Υπουργό ΠΕ.ΧΩ.Δ.Ε. μονο για παράβαση Νόμου. 

Η απόφασή μας αυτή που ισχύει από τη δημοσίευσή της 
να δημοσιευθεί στην Εφημερίδα της Κυβερνήσεως. 

Πύργος, 4 Μαρτίου 1994 

Ο Νομάρχης 
Γ. ΜΠΡΕΓΙΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΔΠ/Π4/ΟΙΚ/6028/185 (6) 

Διακοπή επιβληθείσης αναστολής σε εκτός οικισμού πε¬ 
ριοχή του Δήμου Κουφαλίων (Ν. Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. της 17.7.23 «περί σχεδίων πό¬ 
λεων και κωμών του Κράτους κ.λπ.» (ΦΕΚ 228 Α) και ειδι- 
κώτερα τα άρθρα 8 και 85Α. 

2. Το Π.Δ. 183/86 «έγκριση τροποποιήσεων σχεδίων 
πόλεων και καθορισμός όρων και περιορισμών δόμησης 
από τους Νομάρχες» (ΦΕΚ 210 Α) και ειδικώτερα το άρ¬ 
θρο 1. 

3. Το Π .Δ. της 24.11/22.12.94 (ΦΕΚ 1494 Δ) με το 
οποίο εγκρίθηκε η Πολεοδομική μελέτη επέκτασης του 
οικισμού Κουφαλίων στην ίδια περιοχή όπου είχε επιβλη¬ 
θεί αναστολή έκδοση οικοδομικών αδειών με την υπ αριθ. 
58779/2277/7.4.93 απόφαση του Υπουργού ΠΕ.ΧΩ.Δ.Ε. 
(ΦΕΚ 419 Δ/27.4.93). 

4. Τις διατάξεις του άρθρου 37 του Ν. 3200/55 «περί 
αποκεντρώσεως» (ΦΕΚ 97 Α). 

5. Τη γνώμη του Συμβουλίου Χωροταξίας, Οικισμού και 
Περιβάλλοντος Ν. Θεσσαλονίκης όπως διατυπώθηκε στην 
πράξη του με αριθμό 73/1994 μετά τη σχετική από 
19.1.94 εισήγηση του Τμήματος πολ/κών Μελετών της Δ/ 
νσης Πολεοδομίας, αποφασίζουμε: 

1. Διακόπτεται η αναστολή έκδοσης οικοδομικών 
αδειών που είχε επιβληθεί σε εκτός σχεδίου περιοχή του 
Δήμου Κουφαλίων Ν. Θεσσαλονίκης με την υπ’ αριθ. 
58779/2277/7.4.93 Απόφαση Υπουργού ΠΕΧΩΔΕ (ΦΕΚ 
419 Δ της 27.4.93). 

2) Από τις διατάξεις της παρούσης δεν προκαλείται δα¬ 
πάνη σε βάρος του Κρατικού Προϋπολογισμού ή του 
Προϋπολογισμού του Δήμου Κουφαλίων. 

3. Η παρούσα να δημοσιευθεί στην Εφημερίδα της Κυ- 
βερνήσεως και η ισχύς της να αρχίσει και πριν τη δημο¬ 


σίευσή της από την επίδοσή της στους ενδιαφερομένους, 
σύμφωνα με το άρθρο 37 του Ν. 3200/55. 

Θεσσαλονίκη, 3 Μαρτίου 1994 
Ο Νομάρχης 
Κ. ΠΑΠΑΔΟΠΟΥΛΟΣ 

-♦- 

ΑΝΑΚΟΙΝΩΣΕΙΣ 

(7) 

Ανακοίνωση παρακατάθεσης αποζημίωσης λόγω προσκύ¬ 
ρωσης ακινήτου κειμένου στην «Καλαμίτσα» του Δήμου 

Καβάλας. 

Ο Αναστάσιος Τσόλης του Αχιλλέα, κάτοικος Καβάλας, 
Τενέδου, Τέρμα Καλαμίτσα, με το Νο 032282/7.3.1994 
γραμμάτιο σύστασης παρακαταθήκης, του Ταμείου Παρα¬ 
καταθηκών και Δανείων Καβάλας, κατέθεσε το ποσόν των 
δύο εκατομμυρίων τριακοσίων εξήντα χιλιάδων τετρακο- 
σίων δρχ-, (2.360.400 δρχ.), για την παρακάτω αιτία: 

Αποζημίωση που καθορίσθηκε με την υπ' αρ. 4/1994 
απόφαση του Μονομελούς Πρωτοδικείου Καβάλας, απαλ- 
λοτριούμενου (προσκυρούμενου) τμήματος οικοπέδου, 
έκτασης 98,35 τ.μ., που βρίσκεται στην περιοχή «Καλαμί¬ 
τσα» του Δήμου Καβάλας, στο Ο.Τ. 250, με αρ. 1, στην 
Γειτονιά Γ3 και αναφέρεται στην υπ' αρ. 2 πράξη εφαρμο¬ 
γής του τμήματος Πολεοδομίας που κυρώθηκε με τις υπ' 
αρ. 2505/88 και 13064/89 αποφάσεις του Νομάρχη Κα¬ 
βάλας με φερόμενο ως ιδιοκτήτη τον Ελληνικό Οργανισμό 
Τουρισμού (Ε.Ο.Τ.), όπως φαίνεται στην παραπάνω πράξη 
εφαρμογής. 

Η αποζημίωση αυτή θα αποδοθεί στους δια δικαστικής 
απόφασης αναγνωρισθησόμενους δικαιούχους. Αριθμός 
δήλωσης Φ.Μ.Α. 169/1.3.1994 της Β' Δ.Ο.Υ. Καβάλας. 

Το προαναφερόμενο γραμμάτιο σύστασης παρακατα¬ 
θήκης κατατέθηκε για φύλαξη στη συμβολαιογράφο Κα¬ 
βάλας Ιφιγένεια Ράδοβιτς - Χατζηδανδή και συντάχθηκε η 
υπ' αρ. 8029/7.3.1994 πράξη αυτής. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

(Αρ. διπλ. 1665179/7.3.94 του Δημ. Ταμείου ΔΟΥ Κα¬ 
βάλας). 

Καβάλα, 7 Μαρτίου 1994 
Η Πληρεξούσια Δικηγόρος 
ΦΩΤΕΙΝΗ ΑΒΡΑΜΙΔΟΥ-ΧΡΥΣΑΝΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



